पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी में जारी कोरोना कर्फ्यू के बीच गल्ला मंडी के पास नगर निगम कर्मचारी के सूने मकान से बदमाशों ने करीब साढ़े 5 लाख रुपए के जेवर और नकदी चुरा ली। वारदात के वक्त पूरा परिवार बहन की तेरहवीं में शामिल होने छोला मंदिर गया था। चोरी गए जेवर कर्मचारी की बहनों और बेटी के थे। उन्होंने बेटी की शादी के लिए एक-एक कर ये जेवर जोड़े थे, जो चोरी हो गए।
वारदात गल्ला मंडी के पास रहने वाले 46 वर्षीय प्रेम वंशकार के घर हुई। वह यहां दो भाइयों, मां और परिवार के साथ रहते हैं। प्रेम ने बताया कि छोला मंदिर क्षेत्र में उनकी छोटी बहन का कैंसर से निधन हो गया था। तेरहवीं का कार्यक्रम करने की जिम्मेदारी प्रेम और उनके भाइयों पर ही थी। इसके लिए पूरा परिवार बहन की ससुराल गया था।
दो मई की सुबह पड़ोसी ने उन्हें फोन पर बताया कि घर का दरवाजा खुला है। जब प्रेम घर पहुंचे तो दरवाजे का ताला खुला था, लेकिन अंदर वाला ताला टूटा था। अलमारी के भी ताले तोड़कर अंदर रखे सोने के जेवर और करीब 57 हजार रुपए नकद गायब थे। इनमें से 25 हजार उनके बेटे के थे, जबकि 32 हजार रुपए प्रेम ने हलवाई और टेंट वाले का भुगतान करने के लिए रखे थे।
पड़ोसी ने दी थी सूचना कि घर का दरवाजा खुला है
प्रेम ने बताया कि चोरी गए जेवर उनकी बहनों और बेटी के थे। बेटी की शादी अगले छह महीने में करनी थी। प्रेम की शिकायत पर जहांगीराबाद पुलिस ने अज्ञात बदमाशों के खिलाफ चोरी का केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn